RESOLUCIÓN do 26 de xullo de 2019, da Dirección Xeral de Orientación e Promoción Laboral, pola que se publican as subvencións concedidas en virtude da Orde do 31 de decembro de 2017 pola que se establecen as bases reguladoras e se procede á convocatoria de subvencións para o financiamento de accións formativas dirixidas con compromiso de contratación en unidades formativas das empresas (código de procedemento TR301P).
Consellería de Economía, Emprego e Industria — III. Outras disposicións — 08/08/2019

A Lei 9/2007, do 13 de xuño, de subvencións de Galicia, DOG núm. 121, do 25 de xuño, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde da Consellería de Economía, Emprego e Industria do 31 de decembro de 2017, DOG núm. 25, do 5 de febreiro de 2018, estableceu as bases reguladoras e procedeu á primeira convocatoria pública de subvencións para o financiamento das accións formativas con compromiso de contratación dirixidas en unidades formativas das empresas e dos incentivos á contratación (códigos de procedemento TR301P e TR349X).
A dita orde tiña por obxecto establecer as bases reguladoras polas que se rexerá, no ámbito da Comunidade Autónoma de Galicia, a convocatoria pública das subvencións para o financiamento das accións formativas para o emprego en unidades formativas nas empresas con compromiso de contratación e da actividade laboral asociada, dirixidas ás persoas traballadoras desempregadas, a través dos seguintes programas:
a) Programa de financiamento de accións formativas con compromiso de contratación inmediata (TR301P).
b) Programa de incentivos á actividade laboral vinculada ás accións formativas con compromiso de contratación inmediata (TR349X).
Poderían ser entidades beneficiarias as empresas, calquera que fose a forma xurídica que adoptasen, e as agrupacións temporais de empresas que presentasen solicitude conxunta, mediante un convenio que acreditase a correspondente agrupación.
Posteriormente, mediante as ordes do 26 de xuño de 2018, DOG núm. 127 do 4 de xullo, e do 7 de decembro de 2018, DOG núm. 246, do 27 de decembro, efectuáronse respectivamente a segunda e a terceira convocatoria das subvencións para o financiamento das accións formativas con compromiso de contratación en unidades formativas das empresas (código de procedemento TR301P).
O financiamento das axudas previstas no capítulo II da orde de bases reguladoras, procedemento TR301P, efectuouse con cargo á aplicación orzamentaria 09.41.323A.471.0, código de proxecto 2013 00545.
Mediante a publicación das ordes do 7 de xuño de 2018, DOG núm. 114, do 15 de xuño, e do 4 de abril de 2019, DOG núm. 74, do 16 de abril, ampliouse o crédito orzamentario dispoñible para o financiamento das accións formativas con compromiso de contratación en unidades formativas das empresas e dos incentivos á contratación correspondentes á primeira e terceira convocatoria respectivamente.
Os créditos que figuraban nas distintas ordes de convocatoria, desagregados por convocatoria, aplicación e anualidade, recóllense na seguinte táboa:
A relación de subvencións concedidas e entidades beneficiarias, desagregadas por número de convocatoria e ordenadas por código de expediente, publícase como anexo desta resolución.
Santiago de Compostela, 26 de xullo de 2019
Primeira convocatoria.
Segunda convocatoria.
Terceira convocatoria.